.

**Ирон литературæйы программæ 4 къласæн**

**Æмбарынгæнæн фыстæг**

Тематикон пълан арæзт у «Ирон æвзаг æмæ литературæйы программæ 1-4 кълæстæн»- ы домæнтæм гæсгæ 4 къласы ирон кæсын ахуыр кæнынæн лæвæрд цæуы 34 сахаты.

Цыппæрæм къласы кусæн программæ арæзт æрцыд ног иумæйаг паддзахадон ахуырады домæнтæм гæсгæ. Ивд æрцыдысты темæтæм гæсгæ цы сахатты бæрц лæвæрд æрцыд уыдон(*(къуыри – 1 сах.фыццаг афæдзы æрдæг,къуыри -2 сахаты афæдзы дыккаг æрдæг æдæппæт – 51 сах.)* æмæ уыдонмæ гæсгæ конд у къалендарон-тематикон пълан.

Чиныджы ис фараст хайы: I хаймæ хаст æрцыдысты сæрды тыххæй сывæллæтты мысинæгтыл фыст уацмыстæ; II хайы кæсдзысты фæззæджы нывтимæ баст уацмыстæ; III хайы- фæллойы тыххæй; IV хайы-Райгуырæн бæстæйы ивгъуыд цардæй; V хайы-адæмон дзургæ сфæлдыстад; VI хайы- зымæджы тыххæй; VII хайы- Фыдыбæстæйы Стыр хæсты хъæбатырты тыххæй; VIII хайы- уалдзæджы тыххæй;

«Ирон æвзаг æмæ литературæйы программæ 1-11 кълæстæн»- ы хæстæ баххæст кæныны тыххæй пайда конд цæуы чиныг æмæ методикон амындтытæй:

**Туаты Лариса. Кæсыны чиныг: 4 къласæн., 2019**

Аив литературæ рӕзы аив ныхасӕй. Уый нывӕфтыд кӕны ӕрдз ӕмӕ цард, ӕвдисы адӕймаджы ӕнкъарӕнтӕ, йӕ хъуыдытӕ, йӕ хъуыддӕгтӕ. Уый адӕймагмӕ ӕвзӕрын кӕны сыгъдӕг бӕллицтӕ ӕмӕ рӕсугъд фӕндтӕ ӕмӕ йӕ хоны бӕрзонд нысанмӕ. Уымӕ гӕсгӕ аив литературӕйӕн ис ахъаззаг ахадындзинад адӕмы царды.

Ахуырады сӕйраг фӕрӕзтӕй иу у литературон кӕсынад. Уый сабиты бакӕны аив литературӕйы дунемӕ, байгом сын кӕны царды дуӕрттӕ. Уый сын ӕвдисы хорз ӕмӕ фидауц, ахуыр сӕ кӕны аив дзурын ӕмӕ сӕхи нывыл ӕмӕ уӕздан дарын.

Сывӕллон литературон кӕсынады фӕрцы базоны ӕрдзы цард, йӕ сусӕгдзинӕдтӕ ӕмӕ йӕ фидауц. Базоны адӕймаджы удыхъӕд, йӕ царды нысан, йе сгуыхтытӕ, базоны хӕрзӕгъдӕуттӕ ӕмӕ сыл йӕхи ахуыр кӕны. Фӕзминаг цӕвиттонтӕ йын дӕттынц ныфс ӕмӕ йӕ цӕттӕ кӕнынц зынтӕ сӕттынмӕ.

Литературон кӕсынад сабитӕн ӕнкъарын кӕны нывӕфтыд ныхасы ад, йӕ аивдзинад, уарзын ын кӕны мадӕлон ӕвзаг, амоны йын ныв ӕмӕ фӕлгонц уынын. Уый сывӕллоны цымыдис кӕны уацмыстӕ кӕсынмӕ, диссӕгтӕ зонынмӕ, сфӕлдыстадмӕ. Йӕ фӕрцы ахуырдзауӕн ӕппӕтвӕрсыгӕй раргом вӕййынц уацмысы мидис ӕмӕ аивад сӕ иудзинады.

Дзырдаивад ӕмхуызон ӕндавы зонд ӕмӕ зӕрдӕ. Йӕ ахуыр кӕнынӕн ис йӕхи методикон фӕрӕзтӕ — уыдон домынц уацмысмӕ ӕппӕтвӕрсыгӕй кӕсын. Уацмысӕн йӕ сюжет, йӕ мидис ӕвзарын иу хъуыддаг у. Фӕлӕ уый ӕмрӕнхъ уацмыс кӕсын ахуырдзауӕн хъуамӕ уа ӕхсызгон ӕмӕ дзы иса аивадон ӕхцондзинад.

Скъоладзау хъуамӕ бамбара авторы цӕстӕнгас ӕрдзмӕ, цардмӕ, цаутӕм, хъуамӕ дзы рахата, цы у хорз ӕмӕ ӕвзӕр, рӕсугъд ӕмӕ фыдуынд, кад ӕмӕ ӕгад. Хъуамӕ базона уыцы фӕзындтӕм йӕхи цӕстӕнгас ӕвдисын.

Райдайӕн кълӕсты литературон кӕсынадӕн йӕ сӕйраг нысан у скъоладзауты раст ӕмӕ рӕвдз кӕсыныл сахуыр кӕнын. Тексттӕ дӕттын хъӕуы ахӕм домӕнтӕм гӕсгӕ: хуымӕтӕгӕй рахизын вазыгджынмӕ, ӕнцонӕй - зынмӕ. Ӕмбаргӕ касты фӕрцы сабитӕн сӕ бон уыдзӕн уацмысы мидис бамбарын ӕмӕ йын йӕ аивдзинад банкъарын.

Программӕ домы, цӕмӕй скъоладзаутӕ базоной, тексты сӕйрагдӕр цы у, уый рахицӕн кӕнын, уацмысы мидис хи ныхӕстӕй радзурын, дзырдты нысаниуӕг зонын, текстӕн йӕ аивадон ӕууӕлтӕ рахатын.

Ахуырадон программӕты райдайӕн кълӕсты литературон кӕсынадӕн ис иумӕйаг амындтытӕ. Уӕрӕх бартӕ лӕвӕрд цӕуы чиныгаразӕгӕн тексттӕ равзарынӕн, фӕлӕ уыимӕ йӕ хӕс у иттӕг бӕрнон. Уацмыстӕ хъуамӕ уой хӕрзхъӕд ӕмӕ цымыдисаг, ӕнцон кӕсӕн ӕмӕ ӕнцон дзурӕн; сӕ жанртӕм гӕсгӕ та — алыхуызон: ӕмдзӕвгӕтӕ, цыбыр радзырдтӕ, ӕмбисӕндтӕ ӕмӕ уыци-уыцитӕ, хъӕзтытӕ-нымайӕнтӕ ӕмӕ зарджытӕ, аргъӕуттӕ, таурӕгъон ӕмбисӕндтӕ (басня, притча), драмон уацмыстӕ (этюдтӕ, скъуыддзӕгтӕ). Чингуыты хъуамӕ уа, иры истори, ирон цардыуаг ӕмӕ ирон хӕрзӕгъдӕуттӕ кӕм зынынц, фӕзминаг хъуыддӕгтӕ ӕвдыст кӕм цӕуынц, ахӕм уацмыстӕ.

**Литературон кœсынад йœ размœ œвœры ахœм сœйраг хœстœ:**

скъоладзаутӕ хъуамӕ ӕххӕстӕй бамбарой уацмыс — йӕ мидис ӕмӕ йӕ аивдзинад;

базоной уацмысы нывӕфтыд ӕвзаг ӕнкъарын, йӕ фӕлгонц цы фӕрӕзтӕй арӕзт у, уыдон иртасын;

сахуыр уой хъуыды кӕнын, уацмысы мидис хи ныхӕстӕй дзурын, цы цаутӕ дзы ӕвдыст цӕуы, уыдонӕн аргъ кӕнын;

рӕза сӕ аивадон ӕнкъарынад, цымыдис ӕмӕ разӕнгард уой чиныг кӕсынмӕ;

фӕцайдагъ уой аив ӕвзагыл нывыл ӕмӕ бӕстон дзурын;

уӕрӕхӕй уӕрӕхдӕр кӕна сӕ дунеуынынад, сӕ зондахаст, арфӕй арфдӕр ӕмбарой ӕрдз ӕмӕ царды фӕзындтӕ, адӕмы ӕгьдӕуттӕ;

ӕмхиц кӕной сфӕлдыстадон куыстмӕ;

ӕхсызгонӕй фӕцалх уой фӕсурокты хибарӕй литературӕ кӕсыныл.

**Чиныг ӕмӕ ахуырад**

Разагъды лӕгты ныхӕстӕ чиныг ӕмӕ ахуырады тыххӕй. Чи­ныг ӕмӕ зонды тых чи ӕвдисы, ахӕм ӕмдзӕвгӕтӕ, радзырдтӕ ӕмӕ хабӕрттӕ.

**Куыст — цардӕн фӕрӕз**

Куысты хуызтӕ. Ӕмбисӕндтӕ куыст ӕмӕ фӕллойы тыххӕй. Зындгонд лӕгты ахаст куыст ӕмӕ фӕллоймӕ. Куысты ахадындзинад ӕвдыст кӕм цӕуы, ахӕм литературой уацмыстӕ, таурӕгътӕ. Куыст ӕмӕ ахуырад.

**Сӕрд. Сӕрды мысинӕгтӕ**

Сабиты цард сӕрды. Сӕрды хуызтӕ хицӕн бӕстӕты. Сӕрд Ирыстоны. Сӕрды нывтӕ поэзи ӕмӕ прозӕйы. Адӕмы сӕрды-гон куыстытӕ, ахуырдзауты ӕххуыс уыцы хъуыддӕгты. Ӕрдз ӕмӕ адӕймаджы бастдзинад. Ӕрдзыл аудын — адӕймаджы бӕрнон хӕс.

**Адӕмӕн зӕхх у сӕ дарӕг**

Ӕмбисӕндтӕ ӕмӕ чысыл таурӕгътӕ зӕххы тыххӕй. Адӕмы ахаст райгуырӕн зӕхмӕ. Зӕххыл аудын. Ӕмдзӕвгӕтӕ ӕмӕ радзырдтӕ фӕллойы тыххӕй. Фӕллойы сгуыхтытӕ ӕвдыст кӕм цӕуы, ахӕм цаутӕ ӕмӕ хабӕрттӕ.

**Фӕззӕг. Бӕркад.**

Ӕмбисӕндтӕ ӕмӕ зарджытӕ фӕззӕджы тыххӕй. Ӕрдзы хуызивӕнтӕ ӕмӕ фӕззӕджы нывтӕ поэзи ӕмӕ прозӕйы. Адӕмы куыст ӕмӕ фӕззӕджы бӕркад. Фӕззыгон бӕрӕгбонтӕ ӕмӕ сӕ ахадындзинад адӕмы царды.

**Ирыстоны цард ивгъуыд заманы**

Цыбыр хабӕрттӕ ирон адӕмы историйӕ. Адӕмы зын уавӕр, йӕ тох Райгуырӕн бӕстӕ ӕмӕ сӕ барты сӕраппонд. Къоста, Секъа, Арсен ӕмӕ ӕндӕр фысджыты уацмыстӕ. Адӕмы намыс ӕмӕ сгуыхт хъуыддӕгтӕ кӕм зынынц, ахӕм литературой ӕрмӕг. Тох ӕмӕ сӕрибары зарджытӕ.

**Адӕмон сфӕлдыстад**

Цыбыр ӕмӕ хуымӕтӕг ӕмбарынад фольклоры тыххӕй. Ахуыргӕндтӕ ӕмӕ фысджыты хъуьодытӕ адӕмон сфӕлдыста-дыл. Фольклор адӕмы царды цы бынат ахста, цы хуызы "царди", уый ӕрфыст. Нарты кадджытӕ. Сӕ мидис, сӕ геройты сгуыхтытӕ. Таурӕгътӕ. Сӕ мидис. Кад ӕмӕ намысы хъуыддӕг-тӕ, сӕрибарыл тох. Аргъӕуттӕ. Адӕймаджы фӕзминаг миниу-джытӕ, рӕстдзинады уӕлахиз. Зарджытӕ. Сӕ хъайтарты лӕгдзи-над ӕмӕ патриотизм. Ӕмбисӕндтӕ. Уыци-уыцитӕ. Хицӕн уацмыстӕ дунейы адӕмты дзургӕ сфӕлдыстадӕй.

**Зымӕг**

Зымӕгон ӕрдзы нывтӕ ӕвдыст кӕм цӕуынц, ахӕм уацмыстӕ. Зымӕг Ирыстоны (хӕхты ӕмӕ быдырты). Зымӕгон бӕрӕг-бӕттӕ ӕмӕ хъӕзтыты тыххӕй радзырдтӕ. Зымӕджы нывтӕ хицӕн заманты фысджыты сфӕлдыстады. Зымӕгон куыстыты равдыст аивады.

**Райгуырӕн бӕстӕйы сӕраппонд**

Хицӕн цаутӕ ӕмӕ хабӕрттӕ Иры историйӕ. Цыбыр хабӕрттӕ номдзыд историон хъайтарты цардӕй (дунейы историйӕ). Фыдыбӕстӕйы Стыр хӕст ӕмӕ, нӕ адӕмы хъазуатон тох чи ӕвдисы, ахӕм уацмыстӕ: зарджытӕ, очерктӕ, ӕмдзӕвгӕтӕ, радзырдтӕ. Адӕмы патриотизм, сӕ намыс, сӕ фидар ӕмӕ сыгъдӕг удыхъӕд.

Уацмыстӕ, 90-ӕм азты Иры фӕсивӕд бынӕттон хӕстыты цы 'хсар равдыстой, уый тыххӕй.

**Ирыстоны цард нæ рæстæджы**

Абоны царды нывтӕ нырыккон поэзи ӕмӕ прозӕйы. Ирыстон — фарны бӕстӕ. Сагъӕс йӕ фидӕныл. Ирон ӕвзаг — нӕ удварны суадон. Адӕмӕн ӕмӕ Фыдыбӕстӕйӕн лӕггад кӕнын — адӕймаджы царды нысан. Аразын — амонды ӕвзӕрӕн. Ӕмдзӕвгӕтӕ ӕмӕ радзырдтӕ сывӕллӕтты царды тыххӕй.

**Уалдзæг**

Уацмыстӕ уалдзӕджы тыххӕй. Уалдзӕджы нывтӕ фысджы­ты сфӕлдыстады, сӕ бастдзинад цард ӕмӕ рӕстӕгимӕ. Уалдзыгон бӕрӕгбӕттӕ ӕмӕ куыстытӕ. Скъоладзауты архайд уалдзыгон куыстыты.

**Хорз, фидауц, намыс**

Хӕрзӕгъдау ӕмӕ уӕздан удыхъӕд ӕвдыст кӕм цӕуы, ахӕм уацмыстӕ. Хӕлардзинад, ӕууӕнк, хӕрзаудӕн — адӕймагӕн кадгӕнӕг миниуджытӕ. Скъоладзау — фидӕнаразӕг.

**Кœсыны фœлтœрддзинад**

**Ахуыры азы фыццаг œмбисы скъоладзаутӕ хъуамӕ базоной:** ӕмбаргӕ, аив ӕмӕ раст кӕсын минутмӕ **80-85 дзырды** онг.

**Ахуыры азы дыккаг œмбисы** хъуамӕ зоной: ӕмбаргӕ, аив ӕмӕ раст кӕсын минутмӕ **80-90 дзырды**. Кӕсгӕ-кӕсын ӕрлӕууын ӕмӕ хъӕлӕсы уаг раст аразын. (Зын дзырдтӕ уӕнггай кӕсын.) Ранымад хъӕлӕсы уагӕй ӕвдисын. Чысыл текст хинымӕр кӕсын.

**Чиныгмœ гœсгœ куыст**

Ахуырдзауты хӕс у, цы уацмыс бакастысты, уый мидисӕй фӕрстытӕн раст дзуапп раттын, ахуыргӕнӕджы раныхас ӕмӕ кастмӕ хъусын, хи ныхӕстӕй йӕ радзурын. Сӕ хъуыдымӕ гӕсгӕ кӕрӕдзимӕ хӕстӕг цы дзырдтӕ сты, уыдон иртасын, сӕ нысан сын зонын. Ахуыргӕнӕджы ӕххуысӕй тексты архайджыты характеристикӕ дӕттӕг дзырдтӕ ӕмӕ хъуыдыйӕдтӕ ссарын. Хъуамӕ зоной фӕрстытӕм гӕсгӕ текст хӕйттыл дих кӕнын, ахуыргӕнӕджы ӕххуысӕй тексты сӕйраг хъуыды ӕвдисӕг бынӕттӕ ссарын, ахуыргӕнӕджы разамындӕй хи цӕстдарӕнтӕм гӕсгӕ афӕдзы афонты, ӕрдзы, боныхъӕды ӕмӕ хъазӕнты тыххӕй радзурын. Хъуамӕ зоной радзырд, аргъау, ӕмдзӕвгӕ кӕрӕдзийӕ иртасын, амынд тексттӕ наизусть дзурын. Сӕ хӕс у зындгонд фысджыты нӕмттӕ зонын, сӕ уацмыстӕ сын ранымайын, хӕдзары цы чингуытӕ кӕсынц, уыдоны тыххӕй радзурын.

**Сæйраг домæнтæ скъоладзауты зонындзинæдтæм æмæ арæхстдзинæдтæм.**

**Скъоладзаутæ хъуамæ арæхсой:**

- рæвдз æмæ æмбаргæ каст кæнын, чиныгимæ кусын;

- цы текст бакаст, уый мидис хи ныхæстæй радзурын, уым сæйраг хъуыды ссарын;

- уацмысы архайджыты миниуджытæ фиппайын æмæ сæ ныхасæй равдисын, сæ ныхасы хицæн уаг иртасын;

- тексты аивадон фæрæзтæ хатын æмæ сын сæ нысаниуæг æмбарын;

- уацмысты хуызтæ кæрæдзийæ иртасын;

- амынд æмдзæвгæтæ наизусть зонын;

- рацыд æрмæджы темæйыл бæстон радзурын, лæвæрд темæйыл цыбыр радзырд ныффыссын;

-чиныгæн йæ ном, йæ сæргæндтæ æмæ йæ разныхасмæ гæсгæ, цæуыл фыст у, уый хатын.

Къæлиндарон –тематикон пълан.

|  |  |  |  |  |  |
| --- | --- | --- | --- | --- | --- |
| № | Урочы темæ | Сахæтты дих | Нымæц. | | |
|  | Чиныг.Цæрукъаты Владимир. | 1 |  | |  |
|  | Амондджын бон. Дзасохты Музафер. | 1 |  | |  |
|  | Хазби. Цæрукъаты Владимир. | 1 |  | |  |
|  | Адæмон дзургæ сфæлдыстад.  «Сырдон уæйгуыты куыд асайдта». | 1 |  | |  |
|  | Фæллойы зарæг. Хацырты Сергей. | 1 |  | |  |
|  | Сауцъиу æмæ Æхсыргур. Чеджемты Геор.  Уарз фæллой.Айларты Измаил. | 1 |  | |  |
|  | Хæххон бæлццон. Айларты Чермен. | 1 |  | |  |
|  | .Цъырцъыраг . Чеджемты Æхсар. | 1 |  | |  |
|  | Тегайы бæлас. Дзесты Куыдзæг.  Мыртгæ бæласы хъыг. Чеджемты Æхсар. | 1 |  | |  |
|  | Авджы сæстытæ.Хуыгаты Ленæ. | 1 |  | |  |
|  | Найынмæ. Плиты Харитон .  Хъæддаг бабызы лæппын. Дзасохты Музафер. | 1 |  | |  |
|  | Изæрæй.Токаты Алихан. | 1 |  | |  |
|  | Зилгæ мал. Ситохаты Саламджери. | 1 |  | |  |
|  | Хъæды. Плиты Харитон.  Сæгуытты лæппын. Ситохаты Саламджери. | 1 |  | |  |
|  | Сæрдыгон изæр. Хаджеты Таймураз. | 1 |  | |  |
|  | Куысыфтæг æмæ дурын. Коцойты Арсен. | 1 |  | |  |
|  | Жоркæ. Бæдоаты Хъазыбег. | 1 |  | |  |
|  | Зæхх – мад. Чеджемты Æхсар.  Цæмæ бæллы бæлццон. Джыккайты Шамил. | 1 |  | |  |
|  | Æвдадзы хос.(Вьетнаймаг аргъау) | 1 |  | |  |
|  | Иу къусы. Хъазиты Мелитон. | 1 |  | |  |
|  | Мæкъуылтæ фервæзын кодта. Дзесты куыдзæг. | 1 |  | |  |
|  | Дыргъдонгæс æмæ уæздæттæ.Ганс Христиан Андерсен. | 1 |  | |  |
|  | Дидинджытæ. Будайты Милуся. | 1 |  | |  |
|  | Нартыл фыддуг скодта. | 1 |  | |  |
|  | Фæззæджы нывтæй. Кочысаты Мухарбег. | 1 |  | |  |
|  | Бæркадхон .Айларты Чермен.  Æрдз Хуыцауæй адæймагыл фæдзæхст у.Хъайтыхъты Азæмæт. | 1 |  | |  |
|  | Бæркдджын фæззæг.Цæрукъаты Алыксандр.  Бехъаны мугæ. Дзасохты Музафер. | 1 |  | |  |
|  | Хъæды. Хæмыцаты Алыбег. | 1 |  | |  |
|  | Хърихъупп Бипп-Бипп. Мамсыраты Дæбе. | 1 |  | |  |
|  | Мæгуыры зæрдæ.Хетæгкаты Къоста.  Задалески Нана. Айларты Чермен. | 1 |  | |  |
|  | Уæййаг сывæллæттæ. Гæдиаты Секъа. | 1 |  | |  |
|  | Мæгуыр адæм. Лев Толстой. | 1 |  | |  |
|  | Æмбæлттæ. Барахъты Гино. | 1 |  | |  |
|  | Куырм бæх. Константин Ушинский. | 1 |  | |  |
|  | Къостайæн. Гулуты Андрей. | 1 |  | |  |
|  | Уæйыджы цæссыгтæ. Чеджемты Геор. | 1 |  | |  |
|  | Уæрæдæ.(Таурæгъ) | 1 |  | |  |
|  | Зымæг. Хетæгкаты Къоста. | 1 |  | |  |
|  | Зымæгон цъырцъырæгтæ. Тедеты Георги. | 1 |  | |  |
|  | Фыццаг мит. Цæрукъаты Алыксандр. | 1 |  | |  |
|  | Кард. Калоты Хазби. | 1 |  | |  |
|  | Ахболы зæрдæ хъæлдзæг у. Цæрукъаты Владимир. | 1 |  | |  |
|  | Саби. Плиты Грис. | 1 |  | |  |
|  | Чысыл лæвар. Къадзаты Станислав. | 1 |  | |  |
|  | Мæ лæппу уыд уый. Хъайттаты Сергей. | 1 |  | |  |
|  | Дзулы дидинæг. Яковлев Юрий. | 1 |  | |  |
|  | Фарны артдзæст у мæ бæстæ. Джыккайты Шамил.  Фыдæлты уæзæг. Айларты Чермен. | 1 |  |  | |
|  | Æгас цæуай ,дзывылдар! Чеджемты Геор. | 1 |  |  | |
|  | Малусæг æмæ Бæрз.Соттиты Риммæ. | 1 |  |  | |
|  | Уалдзæг . Кочысаты Мухарбег. | 1 |  |  | |
|  | Хурты хуртæ. Дзасохты Музафер. | 1 |  |  | |